**Kontaktinfo.** Styret har oversikt, bl annet via Styreportalen i ABBL, over telefon og epost adresser til alle seksjonseiere. Ved endring av epost eller telefonnummer er det viktig at dere oppdaterer denne info. De eiere som leier ut sin leilighet skal også oppdatere kontaktinfo til den som er leietaker. Dette er utleiers ansvar, og følges i liten grad. Ved behov for hjelp vennligst ta kontakt med et styremedlem, eller på epost til styret.

**Rehabilitering av fasader.** Som tidligere informert har det vært gjennomført en tilbudsbefaring. 4 firma deltok, og fristen for å fremme et tilbud gikk ut denne uken, mandag 23. september. Disse tilbudene sendes til ABBL, som systematiserer, vurderer og fremmer dette for styret. Derfor har vi foreløpig ingen ytterligere informasjon om, tidforbruk, omfang, forberedelser, gjennomføring eller pris. Styret vil snarlig vurdere ulike finansieringsalternativer, gå i dialog med långivere og vurdere alternativer. Deretter vil det bli innkalt til ekstraordinært sameiermøte, presentert alternativer, og forhåpentlig tatt beslutning av sameiermøtet.

Dette er grovplanen fremover. Videre info blir kunngjort ved behov.

**Garasje i Blokk B**. Det er registrert noe vanninntrengning i garasjetaket mot syd. Observert noen veldig små sprekkdannelser over bil, og noe fukt i enkelte boder. Dette er altså garasjeplasser som ligger under plenområdet i syd. Hvor dette kommer fra og hva som er årsaken er usikkert. Vi har vært på befaring sammen med fagekspertise fra ABBL. Ingen tiltak umiddelbart. Styret følger saken.

**Glasskasting**. Det har som de fleste bør kjenne til blitt anledning til å kaste glass og metall i påviste luker ved avfallsskurene. Ved et par anledninger har noen vært uheldig slik at det har ligget glasskår utenfor, altså på/i veibanen. Vær vennlig mot alle dine naboer å kost opp glasskår hvis uhellet er ute. Det setter alle sammen pris på. 😊

**Dugnad.** Som tidligere bekjentgjort gjennomføres dugnad 8 og 9 oktober. Vi ser frem til stor felles innsats, men har forståelse for sykdom og «skavanker». Men alle små og store bidrag applauderes – også om kreftene har avtatt, men kanskje du allikevel er lysten på - og har mulighet til - å servere litt bakst og kaffe til arbeidsfolket ?

Gjøremålslister henges opp som vanlig.